open-index/open-wikipedia-markdown huggingface dataset:
Songs for Drella

***Songs For Drella*** er et konseptalbum av artistene Lou Reed og John Cale, begge tidligere medlemmer av den avantgardistiske rockegruppen Velvet Underground. Albumet ble utgitt i 1990 på plateselskapet Sire Records.

Albumet var Reed og Cales første samarbeid siden 1972, og er en hyllest til deres venn og mentor, kunstneren Andy Warhol. Navnet «Drella» i tittelen er et kallenavn brukt om Warhol av hans tilhengere, og er en sammenslåing av navnene Dracula og Cinderella (Askepott).

Sangene kan deles grovt inn i tre kategorier etter som hvilken tilnærming de har til kunstnerens liv: noen sanger er skrevet fra Andy Warhols perspektiv. Dette gjelder blant annet åpningssporet «Small Town», hvor Lou Reed inntar rollen som Andy Warhol, og formidler frustrasjonen i å vokse opp som kunstnerspire og outsider i en liten by i USA:

  

En annen gruppe sanger forteller om hendelser og forholdet fra et tredjepersonsperspektiv, og resten er skrevet i førsteperson fra Reed og Cales eget perspektiv. Et eksempel på sistnevnte kategori er sangen «Work» hvor Lou Reed forteller om Warhols påvirkning på hans arbeidsmoral og kunst:

## Sporliste
#«Small Town» – 2:04
#«Open House» – 4:18
#«Style It Takes» – 2:54
#«Work» – 2:38
#«Trouble with Classicists» – 3:42
#«Starlight» – 3:28
#«Faces and Names» – 4:12
#«Images» - 3:31
#«Slip Away (A Warning)» – 3:05
#«It Wasn't Me» – 3:30
#«I Believe» – 3:18
#«Nobody But You» – 3:46
#«A Dream» – 6:33 
#«Forever Changed» – 4:52 
#«Hello It's Me» – 3:13

## Personell
* Lou Reed – vokal, gitar
* John Cale – vokal, keyboard, bratsj

## Eksterne lenker
*
Paddy Ashdown

**Jeremy John «Paddy» Durham Ashdown**, baron Ashdown av Norton-sub-Hamdon, (født 27. februar 1941 i New Delhi, død 22. desember 2018) var en britisk politiker. Han var leder for Liberaldemokratene fra 1988 til 1999. Han var det internasjonale samfunnets Høye representant for Bosnia-Hercegovina fra 2002 til 2006.

## Liv og virke
### Bakgrunn
Ashdown ble født i India der hans far var kaptein i den britisk-indiske hær. Faren var ikke-praktiserende katolikk, moren protestant. Han vokste opp i Nord-Irland (derav kallenavnet *Paddy*), der faren hadde kjøpt en gård i 1945 nær Comber ved Donaghadee. Han gikk først på den lokale skolen og så på skole i Bangor og fra han var 11 år ved internatskolen Bedford School i Bedford i England, der aksenten hans førte til at han fikk tilnavnet.

### Tidlig karriere
Mellom 1959 og 1972 var han offiser i Royal Marines. Han var i spesialstyrkene som nærkampspesialist og dykker. Etter tiden i Royal Marines arbeidet han blant annet i utenriksdepartmentet og i næringslivet.

Han arbeidet så en tid som britisk diplomat. Det kom påstander om at han arbeidet for MI6 under diplomatisk *cover* da han var ved FN i Genève, men han kommentert ikke dette offentlig (selv om pressen meldte at det glapp ut av ham på eldre dager). Ved FN var Ashdown ansvarlig for relasjonene til en rekke FN-organisasjoner, involvert i forhandlinger om en rekke internasjonale avtaler, inkludert noen aspekter ved Helsingfors-erklæringen av 1975.

### Politisk virke
I 1983 ble han innvalgt i Underhuset som representant for det liberale parti. Da de liberale gikk sammen med Social Democratic Party (SDP) og dannet liberaldemokratene i 1988, ble han valgt til det nye partiets første leder.

Som partileder gikk han inn for samarbeid med Labour og hadde hemmelige møter med Tony Blair om muligheten av en koalisjonsregjering. Samarbeidet fortsatte også etter 1997, blant annet vedrørende lovreformer. Partiene fremla blant annet en utredning om valgsystemet, som foreslo at et proporsjonalt valgsystem skulle innføres. Regjeringen antok imidlertid ikke forslaget, og etter at Charles Kennedy etterfulgte Ashdown som partiledere i 1999 ble samarbeidet mellom de to partiene hvilende.

Etter at han gikk av ble Ashdown tildelt Den britiske Imperieordenen i 2000 som *Knight Commander*, og ble deretter adlet som *Baron Ashdown of Norton-sub-Hamdon, of Norton-sub-Hamdon in the County of [[Somerset]]* da han forlot underhuset ved valget i 2001.

### Etter britisk politikk
Etter å ha gått ut av den aktive britiske politikk ble han det internasjonale samfunns høye representant i Bosnia-Hercegovina i mai 2002. Han gikk inn for  internasjonale innsatser i regionen og vitnet i rettssaken mot Slobodan Milošević. Han ble i denne posten til 2006.

Ashdown ble i 2015 utnevnt til medlem av Order of the Companions of Honour.

## Referanser


## Eksterne lenker
* 
*
Engjom skole

**Engjom skole** var en fulldelt barneskole i Gausdal kommune. Den hadde ca. 80 elever og 10 lærere.

I 1914 ble Frøyse og Åmot skole slått sammen til Engjom skule, og disse ble lagt ned da skolen sto ferdig i 1916. Skolen stod den gang litt nærmere vegen enn dagens skole gjør. Lærerboligen på nordsiden av den to etasjer høye skolebygningen er trolig bygget av tømmeret fra den gamle Åmot skole

Engjom skule, lærerboligen og fjøset ble skutt i brann den 27. april 1940, og de to neste årene ble skolen holdt på Holte og Øygarden. Skolen ble gjenoppbygd i 1943, som den mest moderne skole i landet. Den var i bruk helt uten endringer helt til 1999 da ble det bygget på et peronalavdeling.

Etter nedleggelsen ble skolebygningene solgt i 2021.

## Referanser


## Eksterne lenker
* Gausdal kommune – Engjom skole
* Opplandsarkivet - ''Engjom skole i Gausdal''
Guinea under Sommer-OL 1988

**Guinea under Sommer-OL 1988**. Seks sportsutøvere fra Guinea deltok i tre sporter, boksing, bryting og friidrett under Sommer-OL 1988 i Seoul. Det var fjerde gangen Guinea deltok i et OL, de vant ikke noen medaljer 

## Medaljer

## Eksterne lenker
* Resultater og profilside  på sports-reference.com
De amerikanske Jomfruøyer under Sommer-OL 1988

**De amerikanske Jomfruøyer under Sommer-OL 1988**. Tjueto sportsutøvere fra De amerikanske Jomfruøyer deltok i seks sporter under Sommer-OL 1988 i Seoul. De amerikanske Jomfruøyer, som deltok for femte gang i et Sommer-OL, kom på delt 36.-plass med en sølvmedalje. Det var første gangen de vant en olympisk medalje.  
  
## Medaljer

## Medaljevinnerne

## Eksterne lenker
* OL-resultater på Sports-reference.com
Mosambik under Sommer-OL 1988

**Mosambik under Sommer-OL 1988**. Åtte sportsutøvere fra Mosambik deltok i tre sporter under Sommer-OL 1988 i Seoul. Det var tredje gangen som Mosambik deltok i et sommer-OL, de vant ikke noen medaljer.

## Medaljer

 
## Eksterne lenker
* Resultater og profilside  på sports-reference.com
Guam under Sommer-OL 1988

**Guam under Sommer-OL 1988**. Nitten sportsutøvere fra Guam deltok i sju sporter under Sommer-OL 1988 i Seoul. Det var første gangen Guam deltok i et sommer-OL, de vant ikke noen medaljer 

## Medaljer

## Eksterne lenker
* OL-resultater på Sports-reference.com
Luxembourg under Sommer-OL 1988

**Luxembourg under Sommer-OL 1988**. Åtte sportsutøvere fra Luxembourg deltok i fire sporter under Sommer-OL 1988 i Seoul. Det var syttende gangen Luxembourg var med i et sommer-OL, de vant ikke noen medalje.

## Medaljer

## Kilder
* Luxembourg under Sommer-OL 1988: Resultater og profilside  på sports-reference.com
Ekeberg gård (Enebakk)

**Ekeberg gård** er en stor gårdseiendom i Enebakk kommune. Hovedbygningen er trolig fra 1770-årene.
## Jølsen og industri
__NOTOC__
Den er kjent som et kunstnerhjem ettersom forfatteren Ragnhild Jølsen (1875–1908) ble født og vokste opp her 1875–89 og igjen bodde her fra 1897. Gårdens historie avspeiler også deler av norsk industrihistorie, ettersom forfatterens far Holm Jølsen (1833–1906) drev ulik industrivirksomhet her i årene fra 1860 til 1893. Gården kom i familien Holmsens eie i 1634, og ble solgt ut av familien i 1904 etter økonomiske vanskeligheter. 
## Klaveness' landsted
Den ble i 1914 kjøpt fra Harald Jensen av skipsreder Anton Fredrik Klaveness (1874–1958) og siden vært familiens landsted. Under den andre verdenskrig holdt familien til her. I 1948 ble den, sammen med naboeiendommen Skjønhaug, overtatt av sønnen Dag Klaveness.   I 2017 står Dag Klaveness (1976–) som eier. Familiegravstedet *Thereselund* tegnet av Magnus Poulsson ble anlagt her i 1958.
## I litteraturen
Huset er direkte eller indirekte skildret i flere av Jølsens bøker. I *[[Rikka Gan]]* (1903) er hovedpersonen opprørt over at *Gan gård* selges ut av slekten, i *Brukshistorier* (1907) skildres livet blant arbeidere og husmenn tilknyttet gården, og i den posthume *Etterlatte arbeider* (1908) gis et personlig portrett av moren, og av hennes rolle i husholdningen. Forfatteren Jens Bjørneboe skrev den halvt biografiske romanen *[[Drømmen og hjulet]]* (1964) om Ragnhild Jølsen, og om hennes liv på og ut fra Ekeberg. Et av maleren Erling Engers hovedverk er «Gammel gård»; her maler han tunet på den nærliggende Børter gård, med Ragnhild Jølsens gjenferd. Hun fremstilles som et symbol på bygdas kulturarv.

Musikkspillet *Fyrstikkfolket*, som er basert på Jølsens *Brukshistorier*, ble framført som friluftsteater i nærheten av Ekeberg i 2006 og 2008.

## Referanser


## Kilder
* Hilde Diesen. *Dikterhus*. Tell forlag, 1994 (*[http://urn.nb.no/URN:NBN:no-nb_digibok_2008013100048 bokhylla.no] – fulltekst)
* [https://web.archive.org/web/20100102083448/http://www.sondreaker.com/artikkel/artikkel-2008-02.html «Forfatterinnen Ragnhild Jølsen og Østmarka» av Lise Henriksen]
* [http://www.akersmus.no/?mid=259&pid=160 Akershusmuseet: *H. Jølsens Tændstikfabrik'']
* Østmarkas Venner, medlemsblad nr 4, 2008 «Ragnhild Jølsen – bohemen fra Østmarka» av Cathrine Søberg
Drotningsvik Senter

**Drotningsvik Senter** ligger i Godvik, ved Sotrabroen i Bergen. Senteret har direkte adkomst til riksvei 555.

Senteret består av 20 butikker fordelt på flere etasjer. Senteret ble åpnet i 1990, har blitt utvidet flere ganger (1994 og 2008), senest i 2013.

Senteret er eid av postordreforetaket Spar Kjøp.

## Eksterne lenker
* Drotningsvik senters hjemmeside.
Sydbanen (Hannover)

**Sydbanen (Hannover)** (*Hannöversche Südbahn*) er en tysk, delvis historisk jernbanestrekning mellom Hannover og Kassel. Strekningen sto ferdig i 1856, strekningen mellom Göttingen og Hannoversch Münden ble nedlagt 1995.

## Linjekart

|}

## Kilder
* Eisenbahn- und Verkehrsatlas von Europa, J. J. Arnd, Leipzig 1897.
Origo.no

**Origo.no** var et norsk sosialt nettsamfunn i drift i perioden 2007 til 2016. Det ble eiet og drevet i et samarbeid mellom A-pressen lokale medier og selskapet Bengler.

Nettsamfunnet hadde fokus på interaksjon på organisasjons- og lokalplan. Origo var organisert rundt såkalte «soner», som blant annet bestod av blogger, billedalbum, kalendere og debattfora. Etter vel to års drift i 2009 hadde Origo nådd  medlemmer, 3000 soner og 1,5 millioner bidrag.

Aviser tilknyttet A-pressen brukte Origo i sin kommunikasjon med sine lesere ved å samle stoff fra sonene i sin region og publisere dette både på trykk og i nettavisen. Origo var også i bruk i politiske miljøer og i offentlig forvaltning, og i 2009 var den største sonen «Mitt arbeiderparti», som fungerte som Arbeiderpartiets intranett.

Nettstedet ble drevet av Origogruppen AS, som fra 2012 fusjonerte med Amedia Utvikling AS. Origo ble nedlagt ved utgangen av oktober 2016, men stoffet var tilgjengelig i uredigerbar form frem til juni 2019.

## Referanser
Tor Arne Uppstrøm

**Tor Arne Uppstrøm** (født 20. mai 1943) er en medieomtalt norsk forretningsmann, kunsthandler, galopphesteier og eiendomsinvestor.

Uppstrøm ble enstemmig frikjent etter å ha blitt urettmessig anklaget for bedrageri og underslag i 2010. Etter at han ble innblandet med Carl Fredrik Seims urettmessige uttak på 17 millioner kroner fra Bergen-verftet Mjellem & Karlsen som de to kjøpte i 2002.  På 2000-tallet oppholdt Uppstrøm seg i London.

## Referanser
Eirik Tryti

**Eirik Tryti** (født 8. september 1959 i Asker) er en norsk fjellklatrer. Han er utdannet cand.scient. ved Universitetet i Oslo i 1985, innenfor fysikk og informatikk. Eirik Tryti har tidligere jobbet ved Senter for Industriforskning (nå Sintef) og Nera SatCom. Han jobber nå i Telenor Norge.

Tryti har foruten bestigning av blant annet samtlige norske fjell over  meter, en rekke ekspedisjoner til flere kontinenter bak seg.

## Et utvalg av bestigninger og ekspedisjoner
* 1985: Mont Blanc (4808m). Alpenes høyeste fjell.
* 1986: Huascaran (6768m). Perus høyeste fjell
* 1987: Kilimanjaro (5895m). Afrikas høyeste fjell
* 1988: Leninfjellet (også kalt Pik Lenin, 7134m). Tadsjikistan
* 1989: Mount McKinley (også kalt Denali, 6194). Sjette norske bestigning. Sammen med Olav Storli Ulvund
* 1990: Shisha Pangma West (8008m). Første nordmenn på en 8000 meters topp uten oksygenutstyr. Sammen med Olav Storli Ulvund.
* 1991: Broad Peak (8047m), Pakistan. Nådde 7800 meter. Eneste norske med på turen.
* 1992: Matterhorn (4478m), Sveits/Italia.
* 1993: Cho Oyu (8201m), Tibet). Verdens sjette høyeste fjell. Første norske bestigning av fjellet. Uten oksygen og sherpastøtte. Eneste norske med på turen.
* 1994: Gasherbrum II (8035m), Pakistan. Første norske bestigning av fjellet. Uten oksygen og sherpastøtte. Sammen med Bjørn Arne Evensen, Simen Mørdre og utenlandske klatrere
* 1995: Mera Peak (6476m), Nepal
* 1996: Nevado Sajama (6542m), Nevado Illimani (6438m), Huayna Potosi (6088m), etc. Bolivia
* 1997: Mont Forel (3500m), etc. Grønlands østkyst
* 1999: Forsøk på Nevado de Copa (6188m) og Chopicalqui (6354m), Peru
* 2000: Spantik (7027m), Pakistan
* 2002: Chimborazo (6310m), Cotopaxi (5897m), Cayambe (5789m), etc. Ecuador
* 2003: Newtontoppen (1713m), Perriertoppen (1712m), Ceresfjellet (1675m). Svalbards tre høyeste fjell
* 2004: Mont Ngaliema også kalt Mount Stanley (5109m) og Mount Speke (4890m), Ruwenzorifjellene, Uganda
* 2005: Sydtoppen (8750m) av Mount Everest (8850m), Nepal
* 2006: Mount Rainier (4393m), Mount Adams (3742m), Mount Baker (3286m), USAs vestkyst
* 2007: Mount Everest (8850m), Nepal. Nådde toppen 16. mai 2007 sammen med Bjørn Arne Evensen
* 2009: På ski over Grønland, 570km fra Kangerlussuaq til Isortoq på 13 dager
* 2010: Aconcagua (6962m), verdens høyeste fjell utenfor Himalaya/Karakoram. Argentina
* 2011: Ama Dablam (6856m), "Verdens vakreste fjell", Nepal

## Forfatterskap
* "Magiske Metre", Valdres Forlag, 1996. 220 sider storformat bok fra fjellturer og ekspedisjoner i inn- og utland.
* "Om Mani Padme Hum, Everest 2007", Privat utgivelse, 2007. 144 sider storformat bok fra Everest ekspedisjonen i 2007. Utgitt i samarbeid med andre forfattere. 
* Bidratt med tekst og bilder til en rekke andre fjellbøker. 
* Forfattet et stort antall artikler med tekst og bilder fra fjellet.

## Referanser
Blitzen

**Blitzen** (på engelsk *the Blitz*) var den vedvarende tyske flybombingen av Storbritannia under andre verdenskrig, fra 7. september 1940 til 10. mai 1941. De tyske bombetoktene rammet mange byer rundt i landet og startet med at London ble bombet i 57 netter. I slutten av mai 1941 hadde over  sivile omkommet og bare i London var over en million hus ødelagt eller skadet.

Tysklands mål med bombetoktene var å demoralisere den britiske befolkningen slik at Storbritannia ble nødt til å kapitulere, et mål som Luftwaffe ikke hadde klart å nå med slaget om Storbritannia sommeren og høsten 1940. I mai 1941 ble hoveddelen av Luftwaffe flyttet østover for å bidra til angrepet mot Sovjetunionen og hoveddelen av de tyske bombetoktene mot Storbritannia var over.

I motsetning til hva som ble hevdet av de britiske myndighetene, hadde de tyske bombeangrepene en svært negativ virkning på befolkningen, noe en undersøkelse etter bombingen av Hull viste klart.

## Se også
* Luftslaget om Storbritannia

## Referanser


## Eksterne lenker
* 
* The Blitz: Sorting the Myth from the Reality, BBC History
* «What was the Blitz and could it have won WW2 for Germany?», av Imperial War Museums, fra YouTube, lengde 0:10:00
Deepwater Horizon

**Deepwater Horizon** er eid av rederiet Transocean. Den ble levert i 2001 fra Hyundai-verftet i Ulsan i Sør-Korea, og sank i 2010. 

Deepwater Horizon var en halvt nedsenkbar plattform for boringer på havdyp ned til 2&nbsp;400 meters dybde.

Den var av design "Reading & Bates Falcon RBS-8D".

Den var 121 meter lang og 78 meter bred. Plattformen hadde et boligkvarter med en kapasitet på 130 personer. Maksimum boredybde var 9100 meter.

## Sertifisering
Deepwater Horizon var klassifisert hos American Bureau of shipping (ABS) og hadde bekvemmelighetsflagg i Marshalløyene. Maritimt regelverk tillater at plattformen er klasset i ett selskap, i dette tilfellet i ABS, og har andre spesifkke deler sertifisert av andre klasseselskaper. For Deepwater Horizon hadde Det Norske Veritas sertifisert i henholdt til reglene for ISM, MARPOL og ISPS, og videre styringssystemene som er knyttet til selskapet (Transocean), plattformen og prosedyrer knyttet til utblåsningsventiler (engelsk *blow out preventer* -BOP).

## Dynamisk posisjonering
Plattformen hadde dynamisk posisjonering uten forankringsmuligheter levert av Kongsberg Maritime, med merkenavnet Kongsberg Simrad SDP 32. Systemet var et DP-klasse 3-system. Det tilsvarer ABS klassenotasjon DPS-3 eller DNV klassenotasjon AUTRO. Det vil si et redundant system der ingen enkelthendelse kan ta ut systemet. Det innebærer også to uavhengige maskinrom med en A-60 brannvegger mellom, uavhengige kabelføringer og uavhengige styringssystem. A-60 brannvegg innebærer at veggen minst skal tåle en hydrokarbonbrann på den ene siden av veggen i 60 minutter.

Den kunne operere med signifikant bølgehøyde på inntil 29 fot sammen med en bølgeperiode på 10 sekunder, vind på 30 m/s og strøm opp til 1,75 m/s. Den var videre dimensjonert for en signifikant bølgehøyde på inntil 41 fot sammen med en bølgeperiode på 15 sekunder, vind på 50 m/s og strøm opp til 1,75 m/s.

Den var utstyrt med åtte maskiner (trustere) hver med 4,5 til 5,5 MW kapasitet. Det var to i hvert av de fire hjørnene. Plattformen hadde seks separate og uavhengige maskinrom.

Som referansesystem var det to hydrofonsystemer (av type Kongsberg Simrad HiPAP) og fire DPS-200 DGPSer (av type Kongsberg Seatex DGPS og Thales Multifix DGPS). Den hadde da seks ulike referansesystemer med to prinsipper (hydrofon og DGPS).

## Utblåsningen

Den 20. april 2010 begynte plattformen å brenne etter en eksplosjon. 11 av mannskapet omkom. Etter 36 timer sank den. 

Den var da utleid til BP frem til september 2013. Ulykken skjedde på BPs Mississippi Canyon blokk 252, referert til som Macondo-prospektet, i den amerikanske sektoren av Mexicogolfen, om lag 66 kilometer utenfor kysten av Louisiana.

## Referanser
Jon D. Bech

**Jon Dagfinnson Bech** (født 7. juli 1944 i Oslo) er en norsk diplomat og tidligere ambassadør. Han tok Utenriksdepartementets aspirantkurs i 1973 og har blant annet tjenestegjort ved ambassadene i Cape Town (1973 -75), Kairo (1979 – 80) og Dar-es-Salaam (1980 – 82). Han var sekretær for Stortingets utenriks-og konstitusjonskomite 1988-1990 og var minister og nestkommanderende ved ambassaden i London 1991 – 1994. I 1997-2000 var han ekspedisjonssjef og sjef for domstolavdelingen i Justisdepartementet.  I årene 2001 – 2004 var han Norges ambassadør til Sør-Afrika. Jon Bech har også vært polar- og midtøstenrådgiver i Utenriksdepartementet. 

Bech er utdannet cand. jur. (1969) og cand. mag. (1972) fra Universitetet i Oslo. Han har også hatt et års studieopphold ved Centre for International Affairs ved Harvard University (1986 – 87).

## Utmerkelser
* Kommandør av den britiske Victoriaordenen
* Ridder 1. klasse av Den kgl. norske fortjenesteorden.

## Eksterne lenker
* Jon Bech - Store norske leksikon
* Ny leder for domstolavdelingen i Justisdepartementet (1997)
Alf-Jørgen Aas

**Alf-Jørgen Aas** (født 5. juli 1915, død 20. august 1981) var en norsk maler fra Trondheim.

Han var elev ved Statens kunstakademi i 1934-1938 under Axel Revold, Jean Heiberg og Georg Jacobsen, og debuterte på Høstutstillingen 1936. Fra 1965 var han tilsatt som professor ved Statens kunstakademi og han var rektor samme sted fra 1970 til 1973. I tillegg hadde han mange tillitsverv i kunstnerorganisasjoner.

Aas malte blant annet landskap og stilleben i dekorativ koloritt.

## Referanser


## Kilder
* Alf-Jørgen Aas i Caplex
* Utdypende artikkel om Aas i Norsk biografisk leksikon, av Ann Falahat.
Treprisen

**Treprisen** er en norsk arkitekturpris som deles ut for fremragende arkitektur med bruk av tre som materiale. 

Prisen ble opprettet i 1961 og deles ut av TreFokus, tidligere Treopplysningsrådet. Tildeling skjer på innstilling fra bedømmelseskomiteen bestående av fem medlemmer, hvorav tre av disse er fra TreFokus, mens de resterende to kommer fra Norske arkitekters landsforbund (NAL). Fra 2013 er utdelingen av Treprisen lagt til Den nasjonale konferansen for trearkitektur som arrangeres i et samarbeid mellom Arkitektur- og designhøgskolen i Oslo (AHO), NTNU, NMBU, BAS  Arkitektbedriftene i Norge, Norsk Treteknisk Institutt og Trefokus.

## Prismottakere
* &ndash; Knut Knutsen
* &ndash; Are Vesterlid og Hans Østerhaug
* &ndash; Molle Cappelen og Per Cappelen
* &ndash; Lund & Slaatto
* &ndash; Wenche Selmer og Jens Selmer
* &ndash; Jørgen Djurhuus og Erik Fersum
* &ndash; Sverre Fehn
* &ndash; Helmer Hofset og Kristian Bjerknes
* &ndash; Telje-Torp-Aasen
* &ndash; Anna Molden og Jostein Molden
* &ndash; Borgen & Bing Lorentzen
* &ndash; Helge Hjertholm
* &ndash; Ola Steen
* &ndash; Per Line
* &ndash; Arne Henriksen
* &ndash; Jensen & Skodvin Arkitektkontor
* &ndash; Carl-Viggo Hølmebakk
* &ndash; Knut Hjeltnes
* &ndash; Helen & Hard Arkitekter ved Siv Helene Stangeland og Reinhard Kropf  
* &ndash; Brendeland & Kristoffersen AS
* &ndash; Jarmund/Vigsnæs AS Arkitekter
## Se også
* Liste over arkitekturpriser
## Referanser


## Eksterne lenker
* – Oversikt over prisvinnere hos Norske arkitekters landsforbund 
* TreFokus
*Den nasjonale konferansen for trearkitektur.no
* https://trearkitektur.wordpress.com/
Battery

**Battery** (engelsk for batteri) kan sikte til:

*Battery (drikk)
*«Battery» – Sang av Metallica
*The Battery – tidligere navn på det norske bandet Batteri
*Worlds Collide – Amerikansk band som tidligere het Battery
Søramerikansk sjøløve

__NOTOC__

**Søramerikansk sjøløve** (*Otaria flavescens*) er en sel i øreselfamilien.

## Beskrivelse
Hannene er opptil 2,5 meter lange og veier cirka 300&nbsp;kg. Deres pels Er på oversiden mørkebrun og på undersiden gulbrun. De har en man som er litt lysere. Hunner har en vekt på omkring 140&nbsp;kg og blir to meter lange. Hunnenes pels er lysebrun og har uregelmessige flekker.

## Utbredelse
Søramerikansk sjøløver lever i Stillehavet langs Sør-Amerikas kyst fra Peru til Ildlandet. I Atlanterhavet forekommer de fra sør i Brasil til kontinentens sørlige spets. Kolonier finnes dessuten på Falklandsøyene. Vandrende individer har blitt observert lenger nord.

## Atferd
I paringstiden er hannene de første i kolonien og innen hunnene ankommer kjemper hannene om bra plasser. De stridende partene forsøker å bite hverandre til den svakeste forlater plassen. De fremgangsrike hannene vaker over opp til 18 hunner og parer seg med dem. I gjennomsnitt er det tre hunner per hanndyr. Unge hanndyr danner iblant små grupper og forsøker å røve bort noen hunner. Det medfører at hannen nesten ikke får mat og søvn i paringstiden.

Hunner føder oftest én unge og parer seg kort tid etter fødelsen på nytt.

## Bestand
Under den store seljakten som begynte ved slutten av 1700-tallet drepte man tusentalls søramerikanske sjøløver. Populasjonen sank fra noen millioner individer til noen tusen dyr. I dag er det i mange søramerikanske stater forbudt å jakte sjøløver. Spesielt i Chile og Argentina har bestanden økt, og beregnes nå til  individer.

## Slektstre

Kladogrammet over viser slektskapet i øreselfamilien.

## Referanser

## Eksterne lenker
*
Thoise

**Thoise** er en militær flyplass og liten landsby i Shyokdalen i den nordindiske delstaten Jammu og Kashmir. Thoise opptar det eneste store stykket med flatt land i området. Flystripen er en viktig fasilitet som muliggjør en rask tilstrømning av menn og forsyninger fra det indiske fastlandet til Siachen, som er en isbre og slagmark med helikopterplattform nær Line of Control mellom India og Pakistan.

THOISE er ikke et ekte navn, men et akronym: **T**ransit **H**alt **O**f **I**ndian **S**oldiers **E**nroute (til Siachen). Thoise ligger en times flytur fra Delhi. Stedet ligger ca. 16 km unna landsbyen Hundur og 25 km fra Disket. Leh, hovedstaden i Ladakh, ligger omtrent 160 km unna. Thoise kan nås via Khardungla-passet, en av verdens høyestliggende veier som brukes av motorvogner. 

Thoise ligger utenfor rekkevidden til sivile. Den siste kontrollposten ligger i Hundur, på en bro der fotografering ikke er tillatt. Indian Oil Corporation bygger et oljedepot i Thoise for å tjene den indiske hæren. Byggeprosjektet er i gang og overvåkes fra Chandigarh.

## Referanser


## Eksterne lenker
*  Piloters rapporter og bilder fra innflyging til Thoise
*  On the trail of two rivers - rapport fra reisende
Edvin Helseth

**Edvin Helseth** (1925–2017) var en norsk interiørarkitekt som utviklet en rekke forskjellige innredningssystemer og møbler. Helseth åpnet egen praksis allerede i 1949 og deltok på flere utstillinger samt mottok en rekke priser og utmerkelser, med blant annet årets møbel i Norden i 1972.

Helseth utviklet blant annet innredningssystemet «Modul 5–15» i 1961. Han utviklet også «System BBB» i 1953, som var et enkelt og fleksibelt bokhyllesystem for bokhandlere. Denne serien består av reoler med tilleggsutstyr som blant annet skapdører, skuffeseksjoner og CD-hyller. Systemet oppnådde høye salgstall og ble produsert av ETM Eidsvoll Tremiljø (Mathiesen Eidsvold Værk). «System BBB» ble tildelt Norsk Designråds klassikerpris for god design i 1998.

I 1966 designet han «Trybo armstol» for Stange Bruk, og senere møbelserien «Fureka» på 1970-tallet. Edvin Helseth var også delaktig i Atriumprosjektet på Hamar i 1962 sammen med blant andre Are Vesterlid.

## Referanser


## Eksterne lenker
* Snl.no – Biografien til Edvin Helseth hos Store norske leksikon
Norske Naturfotografer

**Norske Naturfotografer** (NN) er en eksklusiv forening for helt eller delvis profesjonelle naturfotografer bosatt i Norge. Foreningen ble stiftet i 1976. 

NN hadde per mars 2025 75 medlemmer. Nye medlemmer tas opp etter kvalitetsvurdering på foreningens årsmøter. I vedtektene fastlegges det at hensynet til naturen alltid kommer i første rekke, og at utilbørlig framferd som er til ulempe eller skade for natur og miljø i ytterste konsekvens kan medføre eksklusjon. 

Leder i foreningen er Roger Brendhagen (2022–). Pr 2026 har foreningen tre æresmedlemmer; Magnus Reneflot, Pål Hermansen og Svein Grønvold.

## Historie
Foreningen ble stiftet i 1976, etter initiativ fra naturfotografene Dag Kjelsaas og Ole Daniel Enersen. Målsettingen var dels å fremme norsk naturfoto og naturfotografenes interesser, dels å skape salgsmuligheter for naturfotografi. To år etter stiftelsen ble derfor Naturfotografenes Bildebyrå dannet. NN hadde tidligere en samarbeidsavtale med bildebyrået Samfoto, og de fleste av medlemmene var da tilknyttet byrået.

Til 40-årsjubileet i 2016 ga foreningen ut boka «Norsk Naturfotografi – i et historisk perspektiv», med tekst av Pål Hermansen. Til 50-årsjubileet i 2026 ga de ut boka «Naturfotografenes beste».

Tidligere ledere er Ole Daniel Enersen, Ragnar Frislid, Asle Hjellbrekke, Bård Løken, Jørn Areklett Omre, Magnus Reneflot, Tom Schandy, Rolf Sørensen, Roy Mangersnes (2011–2013), Kai Jensen (2013–2020) og Dag Røttereng (2020–22). 

## Bibliografi
Mange av NNs medlemmer er aktive skribenter og forfattere med stor produksjon, på egenhånd og i fellesskap. Noen fellesutgivelser nevnes nedenfor:
* *Galleri Norge. Norsk naturfotografi gjennom fire årstider* (kollektivt prosjekt i regi av NN), Hilt & Hansteen (1992) ISBN 82-7413-231-9
* *Naturligvis* (jubileumsbok for NN 1976–1996) (1995) ISBN 82-993531-0-6
* *Øyeblikk. Naturfotografenes beste fototips* (jubileumsbok) (2001) ISBN 82-7643-233-6 / ISBN 82-993531-0-6
* *Lyspunkt – fotoprosjekt i norsk natur* (kollektivt prosjekt i regi av NN), Naturforlaget (2005) ISBN 82-7643-377-4
* *Norsk natur – vill, vakker og sårbar* (med tekst av Pål Hermansen), Forlaget Tom & Tom (2011)
* *Norsk Naturfotografi – i et historisk perspektiv* (2016)
* *Naturfotografenes beste – Norske Naturfotografer 50 år* (2026)

## Referanser

## Eksterne lenker
* Norske Naturfotografer 
* Samfoto
Liechtenstein under Sommer-OL 1988

**Liechtenstein under Sommer-OL 1988**. Tolv sportsutøvere, ni menn og tre kvinner fra Liechtenstein deltok i fem grener, judo, skyting, sykling, hestesport og friidrett under Sommer-OL 1988 i Seoul. Det var tiende gangen Liechtenstein deltok i et sommer-OL, de vant ingen medaljer. 

## Medaljer

## Eksterne lenker
* Resultater og profilside  på sports-reference.com
Tonning skole

**Tonning skole** eller **Tonning skule** er en barneskole for elever fra 1. til 7. trinn i Stryn sentrum i Stryn kommune i Sogn og Fjordane. Skolen er den største i kommunen med mer enn 300 elever og 50 ansatte.

## Eksterne lenker
* Om Tonning skule
Empirekvartalet

**Empirekvartalet** var en bebyggelse i empire-stil som lå i kvartalet avgrenset av Akersgata, Apotekergata, Grubbegata og Hospitalsgata i Oslo, på deler av de tomtene hvor Regjeringskvartalet ble oppført. Bebyggelsen besto av fire bygninger, hvorav Militærhospitalet var oppført i laftet tømmer utvendig kledd med panel. De øvrige bygningene var oppført i mur. Bebyggelsen ble oppført i første halvdel av 1800-tallet. Murbebyggelsen ble tegnet av arkitekt Christian H. Grosch og tømmerbygningen av arkitekt og byggmester Johan Raphael Pousette.

Tømmerbygningen ble opprinnelig oppført som et militærhospital (derav navnet) i 1807 da det var så mange syke og sårede soldater på Akershus festning at dette ble et sikkerhetsproblem. I tillegg raste Napoleonskrigene i Europa, og man ville være forberedt på at behovet kunne øke ytterligere.

Som følge av uavhengigheten i 1814 hadde Norge som ny stat behov for å få et eget Rikshospital, og alle bygningene i kvartalet ble ominnredet til dette formålet. Ved denne anledningen fikk tømmerbygningen utvendig panel. Nasjonens nye rikshospital åpnet i 1826 og holdt til her fram til 1883, da det flyttet inn i nye bygninger i Pilestredet. Deretter huset kvartalet offentlige kontorer, både for departementer og politi/påtalemyndighet.

Murbygningene ble revet mellom 1954 og 1962, blant annet for å gi plass til høyblokka i Regjeringskvartalet, til tross for sterke protester fra antikvariske myndigheter. I 1962 ble Militærhospitalet revet for å gi plass til Y-blokka. Materialene fra Militærhospitalet ble merket og lagret på Norsk Folkemuseum, og bygningen ble i 1983 gjenoppført på Grev Wedels plass i Oslo. 

Bygningen disponeres i dag av Selskabet for Oslo Byes Vel, og huser foruten denne foreningen også Norsk kulturråd.

## Historiske bilder

File:Empirekvartalet seen from Arne Garborgs plass.jpg|Militærhospitalet til høyre og hovedbygningen til venstre, sett fra Arne Garborgs plass. Fotograf og år ukjent. Eier: Oslo byarkiv. Fra digitaltmuseum.no
File:Empirekvartalet sett fra Akersgata 1883.jpg|Empirekvartalet sett fra Akersgata,1883. Foto: Olaf Martin Peder Væring. Eier: Norsk teknisk museum. Fra digitaltmuseum.no


## Referanser


## Eksterne lenker
* 
* Om Empirekvartalet, fra *Store norske leksikon*
* Empirekvartalet på Oslobilder
Andreas Görlitz

**Andreas Görlitz** (født 31. januar 1982 i Weilheim, Bayern, Vest-Tyskland) er en tysk tidligere fotballspiller.

## Referanser


## Eksterne lenker
* 
* Andreas Görlitz hos altomfotball.no
Forminsket septim

En **forminsket septim** er et musikalsk intervall som strekker seg fra en gitt grunntone over ni halvtoner, f.eks. fra h til ass, eller fra e til dess.Den forminskede septimen er del av den forminskede septimakkorden som utfyller intervallet med tre små terser.En forminsket septim er enharmonisk til en stor sekst.
Glåmdal Sykleklubb

**Glåmdal Sykleklubb** (etablert 1970 på Kongsvinger) er en norsk sykkelklubb som var landets mestvinnende fra 1980 til 2000.

Klubben ble etablert etter initiativ av toppsyklistene Leif Ekås og hans sønn Sverre Ekås.  I 1978 hadde klubben et av landets beste amatørlag med Sverre Ekås fra Kongsvinger, Thorleif Andresen, Stein Bråthen og Svein Ole Bråthen fra Oslo, Willi Juul Pedersen fra Jevnaker, Bjørn Bilstad fra Skien,  Morten Sæther fra Lillehammer, samt lagleder  Jan Erik Gustavsen. Utover 80-tallet omfattet klubben blant annet Dag Otto Lauritzen, Atle Pedersen, Jørn Skaane, Janus Kuum, Johnny Nilsen, Jon Rangfred Hanssen, Kjetil Kristiansen, Jan Erik Fjotland, Fred Arne Enger, Bård Gråsvold, Bjørn Stenersen, Roar Skaane.

I 1990 inngikk klubben et samarbeid med *Nittedal SK* under navnet *Glåmdal-Nittedal Elite*. I 1992 var Dag Erik Pedersen sportslig leder sammen med Tom Abrahamsen. Andre ryttere på 90-tallet var Hans Petter Erikstad, Stig Kristiansen, Trond Kristian Karlsen, Martin Vestby, Johnny Sæther, Ole Sigurd Simensen, Steffen Kjærgaard, Trond Bjerkly, Rune Jogert, Kristoffer Myhre, Anders Christiansen. I 1994 tiltrådte den tyske landslagstrener Rainer Gatzke som trener. I 1997 forlot flere ryttere klubben til fordel for utenlandske lag.

I tiden 2001-2004 var klubben lite aktiv. Etter at *Granli Sykkel* (etablert 1997) ble innlemmet i Glåmdal SK i 2004, ble aktiviteten gjenopptatt under navnet *Glåmdal SK*.  Terje Haave ble leder etter Sverre Ekås. I 2008 hadde *Team Glåmdal* en god sesong med blant annet åtte etappeseiere i Norgescupen.

## Referanser
Tea Party

**Tea Party** kan være:
*Teselskapet i Boston, historisk begivenhet i USA som var et opprør mot skatt på te innført av den engelske kongen.
*Tea Party-bevegelsen, en konservativ politisk bevegelse i USA som startet i 2009.
Edward Shackleton

**Edward Arthur Alexander Shackleton**, baron Shackleton, (1911–1994) var en britisk geograf og Labour-politiker.

I 1934 organiserte Shackleton *Oxford University Ellesmere Land Expedition* og valgte Gordon Noel Humphreys som leder for ekspedisjonen. Shackleton deltok selv på ekspedisjonen som Humphreys' assistent. Ekspedisjonen sto bak navngivingen av Mount Oxford (etter University of Oxford) og British Empire Range.

I 1946 ble Shackleton valgt til parlamentsmedlem fra Preston, og posisjon han hadde frem til 1955. Han ble gjort til life peer som baron Shackleton i 1958. I Harold Wilsons regjering hadde han rollen som minister for Royal Air Force fra 1964 til 1967, minister uten portefølje fra 1967 til 1968 og Paymaster General i 1968. Han var leder for Overhuset fra 1968 til 1970 og deretter opposisjonsleder.

Fra 1971 var han president i Royal Geographical Society.

I oktober 1975 ga den britiske regjeringen Lord Shackleton i oppdrag å skaffe en økonomisk oversikt over Falklandsøyene. En oppdatering av Shackletonrapporten i kjølvannet av Falklandskrigen dannet grunnlaget for den påfølgende økonomiske utviklingen på øygruppen.

Han ble i 1990 utnevnt til honorær Companion av Order of Australia, Australias høyeste sivile utmerkelse.

Han var yngste sønn av antarktisutforkseren Ernest Shackleton.

## Referanser


## Litteratur
* «Lord Shackleton», av Lord Jelicoe, i *Biographical Memoirs of Fellows of the Royal Society*, nr. 45, 1999, trykket av Cambridge University Press for Royal Society.

## Eksterne lenker
* 
* Nekrolog *[[The Independent]]*, 24. september 1994
Konsekvensutredning

En **konsekvensutredning ** (KU) er en kartlegging av et tiltaks konsekvenser for miljø, naturressurser, kulturminner eller samfunn.

I Norge er bestemmelser for konsekvensutredninger beskrevet i plan- og bygningsloven. Konsekvensutredninger skal sikre at eventuelle virkninger blir tatt hensyn til når et tiltak planlegges og når tiltaket besluttes gjennomført. Konsekvensutredninger skal også sikre en åpen prosess slik at alle berørte parter blir hørt.

Plan- og bygningsloven § 4-2. «For regionale planer og kommuneplaner med retningslinjer eller rammer for framtidig utbygging og for reguleringsplaner som kan få vesentlige virkninger for miljø og samfunn, skal planbeskrivelsen gi en særskilt vurdering og beskrivelse - konsekvensutredning - av planens virkninger for miljø og samfunn.»

Konsekvensutredning for tiltak og planer etter annet lovverk er omtalt i kapittel 14 i plan- og bygningsloven.

I britisk lovgivning tilsvarer konsekvensutredning *sustainability appraisal*.

## Se også
* Konseptvalgutredning

## Litteratur
* Fredrik Holth og Nikolai K. Winge (red.) *Konsekvensutredninger Rettsregler, praksis og samfunnsvirkninger* Universitetsforlaget 2014 ISBN 9788215023311

## Eksterne lenker
* Lovteksten, Lovdata
* Lovkommentaren, Miljøverndepartementet
* Veileder om KU av arealdelen, Miljøverndepartementet
* Forskrift om konsekvensutreding, Lovdata
* Kapittel 14, Lovdata
* Kapittel 14 i lovkommentaren, Miljøverndepartementet
Oldřich Černík

**Oldřich Černík** (født 27. oktober 1921 i Ostrava, død 19. oktober 1994 i Praha) var en tsjekkoslovakisk industriarbeider og politiker for det tsjekkoslovakiske kommunistpartiet (KSC), kjent som landets statsminister i perioden 8. april 1968 til 28. januar 1970.

## Biografi
Černík arbeidet opprinnelig som stålverksarbeider, og rett etter andre verdenskrig ble han medlem av kommunistpartiet. I 1956 ble han for øvrig utnevnt til sekretær av kommunistpartiets sentralkomité, og i 1963 ble han formann i statens planleggingskommisjon. I april 1968 ble han valgt til statsminister og som teknokrat var Černík en sterk tilhenger av Prahavåren og reformene i 1968. Etter den sovjetiske invasjonen i august samme år ble Černík tvunget til å dra til Sovjetunionen sammen med andre politikere, og da han vendte tilbake rådet han det tsjekkiske folket til å samarbeide med Sovjetunionen på et konservativt grunnlag og samtidig fortsette med reformer.

I 1970 mistet Černík sin posisjon på grunn av hans støtte til reformer og ble følgelig utvist fra kommunistpartiet. Černík holdt siden lav profil helt til begynnelsen av 1990-tallet da han forsøkte seg på et comeback etter kommunistregimets fall, men uten hell. Oldřich Černík døde den 19. oktober 1994 i Praha i en alder av 72 år.

## Referanser
Lubomír Štrougal

**Lubomír Štrougal** (født 19. oktober 1924 i Veselí nad Lužnicí, død 6. februar 2023) var en tsjekkisk jurist og  kommunistisk politiker som var Tsjekkoslovakias statsminister i perioden 28. januar 1970 til 12. oktober 1988.

## Biografi
Etter å ha arbeidet for den tyske industrien under andre verdenskrig (Totaleinsatz, tvangsarbeid), fullførte han rettsstudiene ved Karlsuniversitetet i Praha. I perioden etter dette meldte han seg inn i det tsjekkoslovakiske kommunistpartiet (KSC), og fra slutten av 1950-tallet var han også medlem av partiets sentralkomité. Fra 1859 til 1961 tjenestegjorde han som landbruksminister, og fra 1961 til 1965 var han innenriksminister.

I april 1968 ble han utnevnt til visestatsminister under Oldřich Černík. Da Prahavåren inntraff var han først motstander av invasjonen med militærstyrker i Warszawapakten, men han skiftet etterhvert retning til å bli en markant rival til Gustáv Husák med den såkalte «normaliseringsprosessen».

Štrougal ble selv utnevnt til statsminister i slutten av januar 1970, og tjenestegjorde som dette i nesten 18 år frem til midten av oktober 1988. På grunn av konflikter med den tidligere partiformannen Milouš Jakeš valgte han å gå av som statsminister.

Under fløyelsrevolusjonen på senhøsten 1989 var Štrougal en av kandidatene til å innta lederrollen i kommunistpartiet, men han valgte å ikke innta et aktivt engasjement og trakk seg tilbake fra politikken, noe som gjorde at han ble utvist fra kommunistpartiet i februar 1990.

Byrået for dokumentasjon og utredning av det kommunistiske politiets forbrytelser i Tsjekkia (tsjekkisk: UDV) anklaget Štrougal for at han, i sin funksjon i 1965, hindret utredning av forbrytelser utført av den kommunistiske statens sikkerhetsmyndigheter i 1948 og 1949. Domstolen i Praha løslot ham i 2002 på grunn av bevismangel.

## Referanser


## Eksterne lenker
*
Louis-Sébastien Le Nain de Tillemont

**Louis-Sébastien Le Nain de Tillemont** (født 30. november 1637, død 10. januar 1698) var en fransk katolsk kirkehistoriker. Han var jansenist, og beskrev kirkens seks første århundrer i de store verkene *Histoire des empereurs durant les six premiers siècles de l’Église* (1690–) og *Mémoires pour servir à l’histoire ecclésiastique des six premiers siècles* (1693–).

## Referanser


## Kilder
Benin under Sommer-OL 1988

**Benin under Sommer-OL 1988**. Sju sportsutøvere fra Benin deltok i to sporter, friidrett og judo under Sommer-OL 1988 i Seoul. De vant ingen medaljer.

## Medaljer

## Eksterne lenker
* Resultater og profilside  på sports-reference.com
Ecuador under Sommer-OL 1988

**Ecuador under Sommer-OL 1988**. Tretten sportsutøvere, ti menn og tre kvinner fra Ecuador deltok i seks sporter, friidrett, boksing, sykling, skyting, stuping og vektløfting under Sommer-OL 1988 i Seoul. Det var sjuende gangen Ecuador deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Bermuda under Sommer-OL 1988

**Bermuda under Sommer-OL 1988**. Tolv sportsutøvere fra Bermuda deltok i seks sporter under Sommer-OL 1988 i Seoul. De vant ikke noen medaljer.

## Medaljer

## Eksterne lenker
* OL-resultater på Sports-reference.com
Angola under Sommer-OL 1988

**Angola under Sommer-OL 1988**. Tjueni sportsutøvere, tjueto menn og sju kvinner fra Angola deltok i fire sporter, friidrett, boksing, judo og svømming under Sommer-OL 1988 i Seoul. Det var andre gangen Angola deltok i et sommer-OL, de vant ingen medaljer.

## Medaljer

## Kilder
* Resultater og profilside  på sports-reference.com
Petter Berg

**Petter Berg** (født 1956) er en norsk politiker (H), og tidligere ordfører i Tønsberg. 

Berg var varaordfører fra 2003 helt til han etterfulgte Per Arne Olsen (FrP) som ordfører i 2009, etter at Olsen ble valgt inn på Stortinget. Berg ble gjenvalgt som ordfører i Tønsberg i 2011 og i 2015. Berg tok ikke gjenvalg i 2019 og var gamle Tønsberg kommunes siste ordfører.

Petter Berg er siviløkonom fra Norges handelshøyskole (NHH) og er selvstendig næringsdrivende. Han er gift og har fem barn.

## Referanser
Bearlag

**Bearlag** (bedarlag, bedelag) var en gammel tradisjon i det norske bondesamfunnet. Grendene var delt inn i uformelle bearlag som besto av folket på de nærmeste nabogårdene. Ved større familiebegivenheter som dåp, konfirmasjon, bryllup og gravferd ble bearlaget invitert sammen med familien. Noen steder ved at alle på de nærliggende gårdene ble invitert, andre steder ved at det var et visst antall per gård. Bearlaget ble også innkalt til dugnad når større arbeider skulle utføres, som legging av torvtak.

Noen steder var det to slags bearlag, et mindre for dåp og gravøl, og et større for bryllup og  dugnadsarbeider. Større byggearbeider lot seg gjennomføre fordi mange var med, og bryllupsgaver og «be til bustad» var startkapitalen for nygifte par.

## Se også
* Laug
* Gilde (forening)
* Gjestebud

## Referanser


## Eksterne lenker

* «Skikk og bruk ved bondebryllup», fra nettstedet historieboka.no, av Terra Buskerud
Papua Ny-Guinea under Sommer-OL 1988

**Papua Ny-Guinea under Sommer-OL 1988**. Elleve sportsutøvere fra Papua Ny-Guinea deltok i fire sporter under Sommer-OL 1988 i Seoul. Det var tredje gangen som Papua Ny-Guinea deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Sudan under Sommer-OL 1988

**Sudan under Sommer-OL 1988**. Åtte sportsutøvere fra Sudan deltok i to sporter i Sommer-OL 1988 i Seoul. De var femte gangen som Sudan deltok i et OL, de vant ingen medaljer. 
   
## Medaljer
Zambia under Sommer-OL 1988

**Zambia under Sommer-OL 1988**. Tjueni sportsutøvere fra Zambia deltok i tre sporter, boksing, friidrett og fotball under Sommer-OL 1988 i Seoul. De vant ikke noen medaljer.   

## Medaljer

## Referanser


## Eksterne lenker
* Resultater og profilside  på sports-reference.com
Zimbabwe under Sommer-OL 1988

**Zimbabwe under Sommer-OL 1988**. Tjueni sportsutøvere, tjuetre menn og seks kvinner fra Zimbabwe deltok i ti sporter under Sommer-OL 1988 i Seoul. De vant ikke noen medaljer.

## Medaljer

## Referanser
Tunisia under Sommer-OL 1988

**Tunisia under Sommer-OL 1988**. Førtien sportsutøvere fra Tunisia deltok i seks sporter, bryting, friidrett, bordtennis, volleyball, fotball og svømming under Sommer-OL 1988 i Seoul. Tunisia, som deltok for sjuende gangen i et sommer-OL vant ikke noen medaljer. 
 
## Medaljer

## Referanser


## Eksterne lenker
* Resultater og profilside  på sports-reference.com
Surinam under Sommer-OL 1988

**[[Surinam]]** deltok under Sommer-OL 1988. Seks sportsutøvere, fire menn og to kvinner fra Surinam deltok i fire sporter, friidrett, judo, sykling og svømming under Sommer-OL 1988 i Seoul. Dette var sjette gangen Surinam deltok i et sommer-OL, de kom på en delt 29.-plass med en gullmedalje.

## Medaljer

## Medaljevinnerne

## Referanser


## Eksterne lenker
*
Costa Rica under Sommer-OL 1988

**Costa Rica under Sommer-OL 1988**. Femten sportsutøvere fra Costa Rica deltok i fem sporter, friidrett, boksing, judo, svømming og vektløfting under 1988 i Seoul. Det var åttende gangen Costa Rica deltok i et sommer-OL. De kom på en delt 36.-plass med en sølvmedalje, dette var landets første OL-medalje.

## Medaljer

## Medaljevinnerne

## Kilder
* Costa Rica under Sommer-OL 1988: Resultater og profilside  på sports-reference.com
Nederland under Sommer-OL 1988

**Nederland under Sommer-OL 1988**. 147 sportsutøvere, nittitre menn og femtifire kvinner fra Nederland deltok i sytten sporter under sommer-OL 1988 i Seoul. Nederland vant to gull-, to sølv- og fem bronsemedaljer og ble nummer 22 på medaljestatistikken.

## Medaljer

## Medaljevinnerne

## Kilder
* Resultater og profilside  på sports-reference.com
Ekvatorial-Guinea under Sommer-OL 1988

**Ekvatorial-Guinea i Sommer-OL 1988**. Seks utøvere fra Ekvatorial-Guinea deltok i en gren i Sommer-OL 1988 i Seoul. Det var andre gangen som Ekvatorial-Guinea deltok i et sommer-OL. Deltagerne vant ingen medaljer.

## Medaljer

## Eksterne lenker
* OL-resultater på Sports-reference.com
Bhutan under Sommer-OL 1988

**Bhutan under Sommer-OL 1988**. Tre mannlige sportsutøvere fra Bhutan deltok i bueskyting under Sommer-OL 1988 i Seoul. Det var andre gangen Bhutan deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Antigua og Barbuda under Sommer-OL 1988

**Antigua og Barbuda under Sommer-OL 1988**. Femten sportsutøvere, tolv menn og tre kvinner fra Antigua og Barbuda deltok i fire sporter under Sommer-OL 1988 i Seoul. Det var tredje gangen Antigua og Barbuda deltok i et sommer-OL, de vant ingen medaljer.

## Medaljer

## Referanser
Bolivia under Sommer-OL 1988

**Bolivia under Sommer-OL 1988**. Sju sportsutøvere fra Bolivia deltok i seks sporter under Sommer-OL 1988 i Seoul. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Tsjad under Sommer-OL 1988

**Tsjad under Sommer-OL 1988**. Seks mannlige sportsutøvere fra Tsjad deltok i friidrett under Sommer-OL 1988 i Seoul. Det var femte gangen som Tsjad  deltok i et sommer-OL. De vant ikke noen medaljer.

## Medaljer

## Referanser


## Eksterne lenker
* Resultater og profilside  på sports-reference.com
Terje Vadset

**Terje Vadset** (født 7. november 1945) er en norsk politiker som representerer Fremskrittspartiet. Han var ordfører i  Skodje kommune i Møre og Romsdal fra 2003 til 2007 og fra 2011 til 2015. Terje Vadset er medlem av Skodje kommunestyre i perioden 2015–2019, medlem av formannskapet og leder av kommunens faste planutvalg.

Vadset arbeidet i flere år innen transportbransjen og var ordfører i åtte år. Han er nå selvstendig næringsdrivende.
## Referanser